title: Odluka Vijeća (EU) 2022/12 od 2. prosinca 2021. o stajalištu koje u ime Europske unije treba zauzeti na 22. sastanku ugovornih stranaka Konvencije o zaštiti morskog okoliša i obalnog područja Sredozemlja (Barcelonska konvencija) i njezinih protokola u pogledu donošenja odluke o podnošenju prijedloga za proglašenje cijelog Sredozemnog mora područjem kontrole emisija sumporovih oksida (Med SOx ECA), u skladu s Prilogom VI. Međunarodnoj konvenciji o sprečavanju onečišćenja s brodova (Konvencija MARPOL)

text:
                  7.1.2022

                  HR

                  Službeni list Europske unije

                  L 4/10

         ODLUKA VIJEĆA (EU) 2022/12
         od 2. prosinca 2021.
         o stajalištu koje u ime Europske unije treba zauzeti na 22. sastanku ugovornih stranaka Konvencije o zaštiti morskog okoliša i obalnog područja Sredozemlja (Barcelonska konvencija) i njezinih protokola u pogledu donošenja odluke o podnošenju prijedloga za proglašenje cijelog Sredozemnog mora područjem kontrole emisija sumporovih oksida (Med SOx ECA), u skladu s Prilogom VI. Međunarodnoj konvenciji o sprečavanju onečišćenja s brodova (Konvencija MARPOL)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 192. stavak 1. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je Odlukom Vijeća 1999/802/EZ (1) sklopila izmijenjenu Konvenciju o zaštiti morskog okoliša i obalnog područja Sredozemlja („Barcelonska konvencija”) te je ona stupila na snagu 9. srpnja 2004.

                     (2)

                     U skladu s člankom 18. stavkom 2. točkom vi. Barcelonske konvencije na sastanku ugovornih stranaka Barcelonske konvencije i njezinih protokola razmatraju se i poduzimaju sve mjere koje mogu biti potrebne za ostvarivanje ciljeva Barcelonske konvencije i protokolâ. U skladu s pravilom 43. poslovnika sastanaka ugovornih stranaka, osim ako nije drukčije predviđeno Barcelonskom konvencijom, protokolima ili financijskim uvjetima, odluke o pitanjima merituma donose se dvotrećinskom većinom glasova ugovornih stranaka koje su prisutne i glasuju.

                     (3)

                     Očekuje se da će ugovorne stranke Barcelonske konvencije i njezinih protokola na svojem 22. sastanku, koji će se održati od 7. do 10. prosinca 2021., donijeti odluku („Odluka ugovornih stranaka”) o podnošenju, na 78. sjednici Odbora za zaštitu morskog okoliša (Marine Environment Protection Committee, MEPC 78) Međunarodne pomorske organizacije, koja će se održati 2022, prijedloga za proglašenje cijelog Sredozemnog mora područjem kontrole emisija sumporovih oksida (Med SOx ECA) i utvrđivanje datuma stupanja na snagu.

                     (4)

                     Odluka ugovornih stranaka odnosi se na zaštitu okoliša, što je u podijeljenoj nadležnosti između Unije i njezinih država članica na temelju članka 4. stavka 2. točke (e) Ugovora. Odluka ugovornih stranaka nije dio područja koje je u velikoj mjeri obuhvaćeno pravilima Unije u vezi s takvom zaštitom. Unija ne namjerava iskoristiti mogućnost izvršavanja svoje vanjske nadležnosti u pogledu područja obuhvaćenih Odlukom ugovornih stranaka u odnosu na koja Unija svoju nadležnost još nije izvršavala na unutarnjoj razini.

                     (5)

                     Primjereno je utvrditi stajalište koje treba zauzeti u ime Unije na sastanku ugovornih stranaka Barcelonske konvencije i njezinih protokola jer se Odluka ugovornih stranaka odnosi na podnošenje prijedloga na MEPC-u 78, u ime organizacije čija je Unija stranka, za proglašenje cijelog Sredozemnog mora područjem kontrole emisija sumporovih oksida (Med SOx ECA), pa stoga ta odluka čini akt koji proizvodi pravne učinke.

                     (6)

                     S obzirom na to da je svrha Odluke ugovornih stranaka dovesti do ažuriranja zahtjevâ u pogledu zaštite Sredozemnog mora, u skladu s ambicijom Unije za smanjivanje onečišćenja u morskom okolišu i zaštitu ljudskog zdravlja, Unija bi trebala podržati donošenje Odluke ugovornih stranaka,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije na 22. sastanku ugovornih stranaka Barcelonske konvencije i njezinih protokola jest da se podrži donošenje odluke da se, na 78. sjednici Odbora za zaštitu morskog okoliša Međunarodne pomorske organizacije, podnese prijedlog za proglašenje cijelog Sredozemnog mora područjem kontrole emisija sumporovih oksida (Med SOx ECA) i utvrđivanje datuma stupanja na snagu.

            Članak 2.
            Predstavnici Unije, uz savjetovanje s državama članicama, tijekom koordinacijskih sastanaka na licu mjesta mogu bez daljnje odluke Vijeća dogovoriti doradu stajališta iz članka 1. s obzirom na razvoj događaja na 22. sastanku ugovornih stranaka Barcelonske konvencije i njezinih protokola.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 2. prosinca 2021.

                  Za Vijeće

                  Predsjednik

               J. VRTOVEC

            (1)  Odluka Vijeća 1999/802/EZ od 22. listopada 1999. o prihvaćanju izmjena Konvencije o zaštiti Sredozemnog mora od onečišćenja i Protokola o sprečavanju onečišćenja potapanjem otpadnih i drugih tvari s brodova i iz zrakoplova (Barcelonska konvencija) (SL L 322, 14.12.1999., str. 32.).


title: Odluka Vijeća (EU) 2022/13 od 2. prosinca 2021. o stajalištu koje treba zauzeti u ime Europske unije na 22. sastanku ugovornih stranaka Konvencije o zaštiti morskog okoliša i obalnog područja Sredozemlja (Barcelonska konvencija) i njezinih protokola u pogledu donošenja odluke o izmjenama Regionalnog plana za gospodarenje morskim smećem u Sredozemlju u okviru članka 15. Protokola o zaštiti Sredozemnog mora od onečišćenja iz izvora i djelatnosti na kopnu (Protokol o onečišćenju iz izvora i djelatnosti na kopnu)

text:
                  7.1.2022

                  HR

                  Službeni list Europske unije

                  L 4/12

         ODLUKA VIJEĆA (EU) 2022/13
         od 2. prosinca 2021.
         o stajalištu koje treba zauzeti u ime Europske unije na 22. sastanku ugovornih stranaka Konvencije o zaštiti morskog okoliša i obalnog područja Sredozemlja (Barcelonska konvencija) i njezinih protokola u pogledu donošenja odluke o izmjenama Regionalnog plana za gospodarenje morskim smećem u Sredozemlju u okviru članka 15. Protokola o zaštiti Sredozemnog mora od onečišćenja s kopna (Protokol o onečišćenju s kopna)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 192. stavak 1. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je Odlukom Vijeća 1999/801/EZ (1) sklopila izmijenjeni Protokol o zaštiti Sredozemnog mora od onečišćenja s kopna („Protokol o onečišćenju s kopna”) uz Konvenciju o zaštiti morskog okoliša i obalnog područja Sredozemlja („Barcelonska konvencija”) te je on stupio na snagu 11. svibnja 2008.

                     (2)

                     U skladu s člankom 15. stavkom 1. Protokola o onečišćenju s kopna na sastanku ugovornih stranaka Barcelonske konvencije i njezinih protokola usvajaju se regionalni planovi djelovanja koji sadržavaju mjere i rokove za njihovu provedbu.

                     (3)

                     Očekuje se da će ugovorne stranke Barcelonske konvencije i njezinih protokola na svojem 22. sastanku, koji će se održati od 7. do 10. prosinca 2021., donijeti odluku („Odluka ugovornih stranaka”) o izmjenama Regionalnog plana za gospodarenje morskim smećem u Sredozemlju („Regionalni plan”) u okviru članka 15. Protokola o onečišćenju s kopna. Odlukom ugovornih stranaka utvrdit će se nove definicije i proširiti područje primjene mjera u četiri ključna područja (gospodarski instrumenti, kružno gospodarstvo za plastiku te kopneni izvori morskog smeća i morski izvori morskog smeća).

                     (4)

                     Odluka ugovornih stranaka odnosi se na zaštitu okoliša, što je u podijeljenoj nadležnosti između Unije i njezinih država članica na temelju članka 4. stavka 2. točke (e) Ugovora. Odluka ugovornih stranaka nije dio područja koje je u velikoj mjeri obuhvaćeno pravilima Unije u vezi s takvom zaštitom. Unija ne namjerava iskoristiti mogućnost izvršavanja svoje vanjske nadležnosti u pogledu područja obuhvaćenih Odlukom ugovornih stranaka u odnosu na koja Unija svoju nadležnost još nije izvršavala na unutarnjoj razini.

                     (5)

                     Primjereno je utvrditi stajalište koje treba zauzeti u ime Unije na sastanku ugovornih stranaka Barcelonske konvencije i njezinih protokola jer se Odluka ugovornih stranaka odnosi na donošenje izmjena Regionalnog plana koje će biti obvezujuće za Uniju u skladu s člankom 15. stavkom 3. Protokola o onečišćenju s kopna.

                     (6)

                     S obzirom na to da su predviđene izmjene Regionalnog plana u skladu s ambicijom Unije da smanji onečišćenje i poboljša zaštitu okoliša, Unija bi trebala podržati donošenje Odluke ugovornih stranaka,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije na 22. sastanku ugovornih stranaka Barcelonske konvencije i njezinih protokola jest da se podrži donošenje odluke o izmjenama Regionalnog plana za gospodarenje morskim smećem u Sredozemlju u okviru članka 15. Protokola o zaštiti Sredozemnog mora od onečišćenja s kopna.

            Članak 2.
            Predstavnici Unije, uz savjetovanje s državama članicama, tijekom koordinacijskih sastanaka na licu mjesta mogu bez daljnje odluke Vijeća dogovoriti doradu stajališta iz članka 1. s obzirom na razvoj događaja na 22. sastanku ugovornih stranaka Barcelonske konvencije i njezinih protokola.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 2. prosinca 2021.

                  Za Vijeće

                  Predsjednik

               J. VRTOVEC

            (1)  Odluka Vijeća 1999/801/EZ od 22. listopada 1999. o prihvaćanju izmjena Protokola o zaštiti Sredozemnog mora od onečišćavanja s kopna (Barcelonska konvencija) (SL L 322, 14.12.1999., str. 18.).


title: Odluka Vijeća (EU) 2022/14 od 2. prosinca 2021. o stajalištu koje treba zauzeti u ime Europske unije na 22. sastanku ugovornih stranaka Konvencije o zaštiti morskog okoliša i obalnog područja Sredozemlja (Barcelonska konvencija) i njezinih protokola u pogledu donošenja odluke o donošenju regionalnih planova za pročišćavanje komunalnih otpadnih voda i gospodarenje kanalizacijskim muljem u okviru članka 15. Protokola o zaštiti Sredozemnog mora od onečišćenja iz izvora i djelatnosti na kopnu (Protokol o onečišćenju iz izvora i djelatnosti na kopnu)

text:
                  7.1.2022

                  HR

                  Službeni list Europske unije

                  L 4/14

         ODLUKA VIJEĆA (EU) 2022/14
         od 2. prosinca 2021.
         o stajalištu koje treba zauzeti u ime Europske unije na 22. sastanku ugovornih stranaka Konvencije o zaštiti morskog okoliša i obalnog područja Sredozemlja (Barcelonska konvencija) i njezinih protokola u pogledu donošenja odluke o donošenju regionalnih planova za pročišćavanje komunalnih otpadnih voda i gospodarenje kanalizacijskim muljem u okviru članka 15. Protokola o zaštiti Sredozemnog mora od onečišćenja s kopna (Protokol o onečišćenju s kopna)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 192. stavak 1. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je Odlukom Vijeća 1999/801/EZ (1) sklopila izmijenjeni Protokol o zaštiti Sredozemnog mora od onečišćenja s kopna („Protokol o onečišćenju s kopna”) uz Konvenciju o zaštiti morskog okoliša i obalnog područja Sredozemlja („Barcelonska konvencija”) te je on stupio na snagu 11. svibnja 2008.

                     (2)

                     U skladu s člankom 15. stavkom 1. Protokola o onečišćenju s kopna na sastanku ugovornih stranaka Barcelonske konvencije i njezinih protokola usvajaju se regionalni planovi djelovanja koji sadržavaju mjere i rokove za njihovu provedbu.

                     (3)

                     Očekuje se da će ugovorne stranke Barcelonske konvencije i njezinih protokola na svojem 22. sastanku, koji će se održati od 7. do 10. prosinca 2021., donijeti odluku („Odluka ugovornih stranaka”) o donošenju regionalnih planova za pročišćavanje komunalnih otpadnih voda i gospodarenje kanalizacijskim muljem („regionalni planovi”) u okviru članka 15. Protokola o onečišćenju s kopna.

                     (4)

                     Odluka ugovornih stranaka odnosi se na zaštitu okoliša, što je u podijeljenoj nadležnosti između Unije i njezinih država članica na temelju članka 4. stavka 2. točke (e) Ugovora. Odluka ugovornih stranaka nije dio područja koje je u velikoj mjeri obuhvaćeno pravilima Unije u vezi s takvom zaštitom. Unija ne namjerava iskoristiti mogućnost izvršavanja svoje vanjske nadležnosti u pogledu područja obuhvaćenih Odlukom ugovornih stranaka u odnosu na koja Unija svoju nadležnost još nije izvršavala na unutarnjoj razini.

                     (5)

                     Primjereno je utvrditi stajalište koje treba zauzeti u ime Unije na sastanku ugovornih stranaka Barcelonske konvencije i njezinih protokola jer se Odluka ugovornih stranaka odnosi na donošenje regionalnih planova koji će biti obvezujući za Uniju u skladu s člankom 15. stavkom 3. Protokola o onečišćenju s kopna.

                     (6)

                     S obzirom na to da je svrha regionalnih planova ažurirati zahtjeve u pogledu zaštite Sredozemnog mora, izmijeniti međunarodne obveze i ambicije Unije te poboljšati zaštitu okoliša, Unija bi trebala podržati donošenje Odluke ugovornih stranaka,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije na 22. sastanku ugovornih stranaka Barcelonske konvencije i njezinih protokola jest da se podrži donošenje odluke o donošenju regionalnih planova za pročišćavanje komunalnih otpadnih voda i gospodarenje kanalizacijskim muljem u okviru članka 15. Protokola o zaštiti Sredozemnog mora od onečišćenja s kopna.

            Članak 2.
            Predstavnici Unije, uz savjetovanje s državama članicama, tijekom koordinacijskih sastanaka na licu mjesta mogu bez daljnje odluke Vijeća dogovoriti doradu stajališta iz članka 1. s obzirom na razvoj događaja na 22. sastanku ugovornih stranaka Barcelonske konvencije i njezinih protokola.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 2. prosinca 2021.

                  Za Vijeće

                  Predsjednik

               J. VRTOVEC

            (1)  Odluka Vijeća 1999/801/EZ od 22. listopada 1999. o prihvaćanju izmjena Protokola o zaštiti Sredozemnog mora od onečišćavanja s kopna (Barcelonska konvencija) (SL L 322, 14.12.1999., str. 18.).


title: Odluka Vijeća (EU) 2022/9 od 2. prosinca 2021. o stajalištu koje treba zauzeti u ime Europske unije na 22. sastanku ugovornih stranaka Konvencije o zaštiti morskog okoliša i obalnog područja Sredozemlja (Barcelonska konvencija) i njezinih protokola u pogledu donošenja odluke o izmjenama Priloga Protokolu o sprečavanju i uklanjanju onečišćenja Sredozemnog mora potapanjem otpadnih i drugih tvari s brodova i iz zrakoplova ili spaljivanjem na moru (Protokol o potapanju)

text:
                  7.1.2022

                  HR

                  Službeni list Europske unije

                  L 4/4

         ODLUKA VIJEĆA (EU) 2022/9
         od 2. prosinca 2021.
         o stajalištu koje treba zauzeti u ime Europske unije na 22. sastanku ugovornih stranaka Konvencije o zaštiti morskog okoliša i obalnog područja Sredozemlja (Barcelonska konvencija) i njezinih protokola u pogledu donošenja odluke o izmjenama Priloga Protokolu o sprečavanju i uklanjanju onečišćenja Sredozemnog mora potapanjem otpadnih i drugih tvari s brodova i iz zrakoplova ili spaljivanjem na moru (Protokol o potapanju)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 192. stavak 1. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je Odlukom Vijeća 77/585/EEZ (1) sklopila Protokol o sprečavanju i uklanjanju onečišćenja Sredozemnog mora potapanjem otpadnih i drugih tvari s brodova i iz zrakoplova ili spaljivanjem na moru („Protokol o potapanju”) uz Konvenciju o zaštiti morskog okoliša i obalnog područja Sredozemlja („Barcelonska konvencija”) te je on stupio na snagu 15. travnja 1978.

                     (2)

                     U skladu s člankom 18. stavkom 2. točkom iii. Barcelonske konvencije na sastanku ugovornih stranaka Barcelonske konvencije i njezinih protokola usvajaju se izmjene protokolâ uz Konvenciju.

                     (3)

                     Očekuje se da će ugovorne stranke Barcelonske konvencije i njezinih protokola na svojem 22. sastanku, koji će se držati od 7. do 10. prosinca 2021., donijeti odluku („Odluka ugovornih stranaka”) o izmjenama Priloga Protokolu o potapanju u pogledu čimbenika koje treba uzeti u obzir pri utvrđivanju kriterija za izdavanje dozvola za potapanje tvari na moru uzimajući u obzir članak 6. Protokola o potapanju.

                     (4)

                     Odluka ugovornih stranaka odnosi se na zaštitu okoliša, što je u podijeljenoj nadležnosti između Unije i njezinih država članica na temelju članka 4. stavka 2. točke (e) Ugovora. Odluka ugovornih stranaka nije dio područja koje je u velikoj mjeri obuhvaćeno pravilima Unije u vezi s takvom zaštitom. Unija ne namjerava iskoristiti mogućnost izvršavanja svoje vanjske nadležnosti u pogledu područja obuhvaćenih Odlukom ugovornih stranaka u odnosu na koja Unija svoju nadležnost još nije izvršavala na unutarnjoj razini.

                     (5)

                     Primjereno je utvrditi stajalište koje treba zauzeti u ime Unije na sastanku ugovornih stranaka Barcelonske konvencije i njezinih protokola jer se Odluka ugovornih stranaka odnosi na donošenje izmjena Priloga Protokolu o potapanju koje će biti obvezujuće za Uniju.

                     (6)

                     S obzirom na to da će se predviđenim izmjenama Priloga Protokolu o potapanju ažurirati zahtjevi u pogledu zaštite Sredozemnog mora, utjecati na međunarodne obveze i ambicije Unije te poboljšati zaštita okoliša, Unija bi trebala podržati donošenje Odluke ugovornih stranaka,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije na 22. sastanku ugovornih stranaka Barcelonske konvencije i njezinih protokola jest da se podrži donošenje odluke o izmjenama Priloga Protokolu o sprečavanju i uklanjanju onečišćenja Sredozemnog mora potapanjem otpadnih i drugih tvari s brodova i iz zrakoplova ili spaljivanjem na moru.

            Članak 2.
            Predstavnici Unije, uz savjetovanje s državama članicama, tijekom koordinacijskih sastanaka na licu mjesta mogu bez daljnje odluke Vijeća dogovoriti doradu stajališta iz članka 1. s obzirom na razvoj događaja na 22. sastanku ugovornih stranaka Barcelonske konvencije i njezinih protokola.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 2. prosinca 2021.

                  Za Vijeće

                  Predsjednik

               J. VRTOVEC

            (1)  Odluka Vijeća 77/585/EEZ od 25. srpnja 1977. o zaključivanju Konvencije o zaštiti Sredozemnog mora od onečišćavanja i Protokola o sprečavanju onečišćavanja Sredozemnog mora potapanjem otpadnih i drugih tvari s brodova i iz zrakoplova (SL L 240, 19.9.1977., str. 1.).


               12.1.2022

               HR

               Službeni list Europske unije

               C 15/249

      P9_TA(2021)0232
      Neulaganje prigovora na delegirani akt: godišnje naknade za nadzor koje ESMA zaračunava trgovinskim repozitorijima za 2021.
      Odluka Europskog parlamenta o neulaganju prigovora na Delegiranu uredbu Komisije od 24. ožujka 2021. o izmjeni delegiranih uredbi (EU) br. 1003/2013 i (EU) 2019/360 u pogledu godišnjih naknada za nadzor koje Europsko nadzorno tijelo za vrijednosne papire i tržišta kapitala zaračunava trgovinskim repozitorijima za 2021. (C(2021)01874 – 2021/2617(DEA))
      (2022/C 15/38)

         Europski parlament,

                  —

                  uzimajući u obzir Delegiranu uredbu Komisije (C(2021)01874),

                  —

                  uzimajući u obzir pismo Komisije od 25. ožujka 2021. kojim se od Parlamenta traži da izjavi da neće ulagati prigovor na Delegiranu uredbu,

                  —

                  uzimajući u obzir pismo Odbora za ekonomsku i monetarnu politiku upućeno predsjedniku Konferencije predsjednika odbora 11. svibnja 2021.,

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Uredbu (EU) br. 648/2012 Europskog parlamenta i Vijeća od 4. srpnja 2012. o OTC izvedenicama, središnjoj drugoj ugovornoj strani i trgovinskom repozitoriju (1), a posebno njezin članak 72. stavak 3. i članak 82. stavak 6.,

                  —

                  uzimajući u obzir Uredbu (EU) 2015/2365 Europskog parlamenta i Vijeća od 25. studenoga 2015. o transparentnosti transakcija financiranja vrijednosnih papira i ponovne uporabe te o izmjeni Uredbe (EU) br. 648/2012 (2), a posebno njezin članak 11. stavak 2. i članak 30. stavak 5.,

                  —

                  uzimajući u obzir članak 111. stavak 6. Poslovnika,

                  —

                  uzimajući u obzir preporuku za donošenje odluke Odbora za ekonomsku i monetarnu politiku,

                  —

                  uzimajući u obzir da tijekom razdoblja utvrđenog u članku 111. stavku 6. trećoj i četvrtoj alineji Poslovnika, koje je isteklo 18. svibnja 2021., nisu uloženi nikakvi prigovori,

                  A.

                  budući da Europsko nadzorno tijelo za vrijednosne papire i tržišta kapitala (ESMA) izdaje odobrenja za rad trgovinskih repozitorija i nadzire njihovu usklađenost s relevantnim regulatornim zahtjevima; budući da trgovinski repozitoriji ESMA-i plaćaju jednokratnu naknadu za registraciju i godišnju naknadu za nadzor; budući da su se okolnosti u vezi s trgovinskim repozitorijima Unije od 1. siječnja 2021. znatno promijenile jer su samo dva od četiri trgovinska repozitorija koja su prije 1. siječnja 2021. imala sjedište u Ujedinjenoj Kraljevini prenijela svoje poslovanje u Uniju kako bi nastavili pružati svoje usluge u Uniji osnivanjem novih subjekata u Uniji, zbog čega je postojeća metodologija izračuna naknada nespojiva s važećim načelima u pogledu izračuna naknada;

                  B.

                  budući da je, kako bi se osiguralo da svi trgovinski repozitoriji Unije plaćaju naknade za nadzor koje su razmjerne njihovu stvarnom prometu u Uniji 2021., u svaku od dviju delegiranih uredbi uključen novi članak kojim se predviđa specifično referentno razdoblje za izračun primjenjivog prometa koji će se koristiti za izračun godišnjih naknada koje trgovinski repozitoriji plaćaju ESMA-i 2021. kako bi se bolje uzele u obzir promjene okolnosti koje se odnose na trgovinske repozitorije Unije;

                  C.

                  budući da bi Delegirana uredba trebala hitno stupiti na snagu kako bi se trgovinskim repozitorijima Unije pružila pouzdana pravna osnova za njihovo poslovanje i potrebna jasnoća za njihovo proračunsko planiranje te kako bi se što je više moguće smanjio mogući utjecaj na njihove aktivnosti zbog razlike u izračunu u usporedbi s 2020.;

                  1.

                  izjavljuje da ne ulaže prigovor na Delegiranu uredbu;

                  2.

                  nalaže svojem predsjedniku da ovu Rezoluciju proslijedi Vijeću i Komisiji.

         (1)  SL L 201, 27.7.2012., str. 1.

         (2)  SL L 337, 23.12.2015., str. 1.


               12.1.2022

               HR

               Službeni list Europske unije

               C 15/251

      P9_TA(2021)0233
      Neulaganje prigovora na delegirani akt: dopuna Direktive 2013/36/EU u vezi s utvrđivanjem zaposlenika čije profesionalne aktivnosti imaju utjecaj na profil rizičnosti institucije
      Odluka Europskog parlamenta o neulaganju prigovora na Delegiranu uredbu Komisije od 25. ožujka 2021. o dopuni Direktive 2013/36/EU Europskog parlamenta i Vijeća u vezi s regulatornim tehničkim standardima kojima se utvrđuju kriteriji za definiranje upravljačkih odgovornosti i kontrolnih funkcija, značajnih poslovnih jedinica i značajnog utjecaja na profil rizičnosti značajnih poslovnih jedinica te kojima se utvrđuju kriteriji za utvrđivanje zaposlenika ili kategorija zaposlenika čije profesionalne aktivnosti imaju utjecaj na profil rizičnosti institucije koji je usporediv s utjecajem zaposlenika ili kategorija zaposlenika iz članka 92. stavka 3. te direktive (C(2021)01906 – 2021/2618(DEA))
      (2022/C 15/39)

         Europski parlament,

                  —

                  uzimajući u obzir Delegiranu uredbu Komisije (C(2021)01906),

                  —

                  uzimajući u obzir pismo Komisije od 26. ožujka 2021. kojim od Europskog parlamenta traži da izjavi kako neće ulagati prigovor na Delegiranu uredbu,

                  —

                  uzimajući u obzir pismo Odbora za ekonomsku i monetarnu politiku upućeno predsjedniku Konferencije predsjednika odbora 10. svibnja 2021.,

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Direktivu 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87/EZ te stavljanju izvan snage direktiva 2006/48/EZ i 2006/49/EZ (1) (CDR), a posebno njezin članak 94. stavak 2. i članak 148. stavak 5.,

                  —

                  uzimajući u obzir nacrt skupa regulatornih tehničkih standarda koji je 18. lipnja 2020. podnijelo Europsko nadzorno tijelo (Europsko nadzorno tijelo za bankarstvo) (EBA) u skladu s člankom 10. stavkom 1. Uredbe (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (2),

                  —

                  uzimajući u obzir članak 111. stavak 6. Poslovnika,

                  —

                  uzimajući u obzir preporuku za donošenje odluke Odbora za ekonomsku i monetarnu politiku,

                  —

                  uzimajući u obzir da tijekom razdoblja utvrđenog u članku 111. stavku 6. trećoj i četvrtoj alineji Poslovnika, koje je isteklo 18. svibnja 2021., nisu uloženi nikakvi prigovori,

                  A.

                  budući da je EBA u skladu s Direktivom o kapitalnim zahtjevima trebala dostaviti nacrt delegirane uredbe do 28. prosinca 2019.; budući da je EBA objavila nacrt 18. lipnja 2020.; budući da je Komisija u svojem nacrtu delegirane uredbe unijela određene izmjene teksta u odnosu na nacrt koji je podnijela EBA i da je EBA 16. prosinca 2020. potvrdila da te izmjene teksta ne predstavljaju promjenu političkog ili pravnog sadržaja nacrta kako ga je odobrio Odbor nadzornih tijela EBA-e te da se stoga neće protiviti tome da Komisija nastavi s donošenjem nacrta, uključujući te izmjene, bez traženja službenog mišljenja EBA-e;

                  B.

                  budući da su na Delegiranu uredbu utjecali pregovori o Direktivi (EU) 2021/338 Europskog parlamenta i Vijeća od 16. veljače 2021. o izmjeni Direktive 2014/65/EU u pogledu zahtjeva za informacije, upravljanja proizvodima i ograničenja pozicija te direktiva 2013/36/EU i (EU) 2019/878 u pogledu njihove primjene na investicijska društva, radi potpore oporavku od krize uzrokovane bolešću COVID-19 (3), koja je objavljena 26. veljače 2021. i kojom je revidirano ovlaštenje EBA-e kako bi se osiguralo da investicijska društva koja trenutačno podliježu Direktivi o kapitalnim zahtjevima, koja će biti obuhvaćena Direktivom (EU) 2019/2034 Europskog parlamenta i Vijeća od 27. studenog 2019. o bonitetnom nadzoru nad investicijskim društvima i izmjeni direktiva 2002/87/EZ, 2009/65/EZ, 2011/61/EU, 2013/36/EU, 2014/59/EU i 2014/65/EU (4) (Direktiva o investicijskim društvima) do 26. lipnja 2021., ne moraju biti sukladna s Delegiranom uredbom jer će se za ta investicijska društva donijeti zasebna delegirana uredba u okviru Direktive o investicijskim društvima; budući da bi razdoblje nadzora za Delegiranu uredbu trebalo završiti 25. lipnja 2021.;

                  C.

                  budući da bi Delegirana uredba trebala hitno stupiti na snagu kako bi se osigurala pravna jasnoća i sigurnost koja je potrebna nadležnim tijelima i kreditnim institucijama kako bi pravilno utvrdili osobe koje preuzimaju materijalni rizik na temelju okvira Direktive o kapitalnim zahtjevima koja se počela primjenjivati 28. prosinca 2020.;

                  1.

                  izjavljuje da ne ulaže prigovor na Delegiranu uredbu;

                  2.

                  nalaže svojem predsjedniku da ovu Rezoluciju proslijedi Vijeću i Komisiji.

         (1)  SL L 176, 27.6.2013., str. 338.

         (2)  SL L 331, 15.12.2010., str. 12.

         (3)  SL L 68, 26.2.2021., str. 14.

         (4)  SL L 314, 5.12.2019., str. 64.


               12.1.2022

               HR

               Službeni list Europske unije

               C 15/229

      P9_TA(2021)0217
      Imenovanje izvršne direktorice Europskog nadzornog tijela za vrijednosne papire i tržišta kapitala – Kandidatkinja: Natasha Cazenave
      Odluka Europskog parlamenta od 18. svibnja 2021. o Prijedlogu imenovanja izvršne direktorice Europskog nadzornog tijela za vrijednosne papire i tržišta kapitala (N9-0005/2021 – C9-0114/2021 – 2021/0900(NLE))
      (Suglasnost)
      (2022/C 15/25)

         Europski parlament,

                  —

                  uzimajući u obzir Prijedlog Odbora nadzornih tijela Europskog nadzornog tijela za vrijednosne papire i tržišta kapitala od 12. ožujka 2021. (C9-0114/2021),

                  —

                  uzimajući u obzir članak 51. stavak 2. Uredbe (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europsko nadzorno tijelo za vrijednosne papire i tržišta kapitala), kojom se izmjenjuje Odluka br. 716/2009/EZ i stavlja izvan snage Odluka Komisije 2009/77/EZ (1),

                  —

                  uzimajući u obzir svoju Rezoluciju od 14. ožujka 2019. o rodnoj ravnoteži u imenovanjima u području ekonomske i monetarne politike EU-a (2),

                  —

                  uzimajući u obzir svoju Rezoluciju od 16. siječnja 2020. o institucijama i tijelima ekonomske i monetarne unije: sprečavanje sukoba interesa nakon odlaska iz javne službe (3),

                  —

                  uzimajući u obzir članak 131. Poslovnika,

                  —

                  uzimajući u obzir izvješće Odbora za ekonomsku i monetarnu politiku (A9-0137/2021),

                  A.

                  budući da mandat sadašnje izvršne direktorice Europskog nadzornog tijela za vrijednosne papire i tržišta kapitala istječe 29. svibnja 2021.;

                  B.

                  budući da je Odbor nadzornika Europskog nadzornog tijela za vrijednosne papire i tržišta kapitala slijedom otvorenog postupka odabira 12. ožujka 2021. predložio da se Natasha Cazenave imenuje izvršnom direktoricom na mandat od pet godina u skladu s člankom 51. stavcima 2. i 3. Uredbe (EU) br. 1095/2010;

                  C.

                  budući da je Odbor za ekonomsku i monetarnu politiku 22. travnja 2021. održao saslušanje Natashe Cazenave na kojem je ona dala uvodnu izjavu i potom odgovarala na pitanja članova Odbora;

                  1.

                  daje suglasnost za imenovanje Natashe Cazenave na mjesto izvršne direktorice Europskog nadzornog tijela za vrijednosne papire i tržišta kapitala;

                  2.

                  nalaže svojem predsjedniku da ovu Odluku proslijedi Vijeću, Komisiji, Europskom nadzornom tijelu za vrijednosne papire i tržišta kapitala i vladama država članica.

         (1)  SL L 331, 15.12.2010., str. 84.

         (2)  SL C 23, 21.1.2021., str. 105.

         (3)  Usvojeni tekstovi, P9_TA(2020)0017.


               12.1.2022

               HR

               Službeni list Europske unije

               C 15/230

      P9_TA(2021)0218
      Imenovanje predsjednice Europskog nadzornog tijela za osiguranje i strukovno mirovinsko osiguranje – kandidatkinja: Petra Hielkema
      Odluka Europskog parlamenta od 18. svibnja 2021. o prijedlogu za imenovanje predsjednice Europskog nadzornog tijela za osiguranje i strukovno mirovinsko osiguranje (EIOPA) (N9-0022/2021 – C9-0163/2021 – 2021/0901(NLE))
      (Suglasnost)
      (2022/C 15/26)

         Europski parlament,

                  —

                  uzimajući u obzir popis kvalificiranih kandidata koji su ušli u uži izbor za mjesto predsjednika Europskog nadzornog tijela za osiguranje i strukovno mirovinsko osiguranje od 22. ožujka 2021., koji je sastavio njegov Odbor nadzornika,

                  —

                  uzimajući u obzir pismo Vijeća od 6. svibnja 2021. u kojem se za predsjednicu Europskog nadzornog tijela za osiguranje i strukovno mirovinsko osiguranje predlaže Petra Hielkema (C9-0163/2021),

                  —

                  uzimajući u obzir članak 48. stavak 2. Uredbe (EU) br. 1094/2010 Europskog parlamenta i Vijeća od 24. studenoga 2010. o osnivanju Europskog nadzornog tijela (Europsko nadzorno tijelo za osiguranje i strukovno mirovinsko osiguranje), o izmjeni Odluke br. 716/2009/EZ i o stavljanju izvan snage Odluke Komisije 2009/79/EZ (1),

                  —

                  uzimajući u obzir svoju Rezoluciju od 14. ožujka 2019. o rodnoj ravnoteži u kandidaturama u području ekonomske i monetarne politike EU-a (2),

                  —

                  uzimajući u obzir svoju Rezoluciju od 16. siječnja 2020. o institucijama i tijelima ekonomske i monetarne unije: sprečavanje sukoba interesa nakon odlaska iz javne službe (3),

                  —

                  uzimajući u obzir članak 131. Poslovnika,

                  —

                  uzimajući u obzir izvješće Odbora za ekonomsku i monetarnu politiku (A9-0162/2021),

                  A.

                  budući da je mandat predsjednika Europskog nadzornog tijela za osiguranje i strukovno mirovinsko osiguranje završio 28. veljače 2021.;

                  B.

                  budući da je Vijeće 6. svibnja 2021. predložilo imenovanje Petre Hielkeme za predsjednicu Europskog nadzornog tijela za osiguranje i strukovno mirovinsko osiguranje na mandat od pet godina, u skladu s člankom 48. stavcima 2. i 3. Uredbe (EU) br. 1094/2010;

                  C.

                  budući da je Odbor za ekonomsku i monetarnu politiku 10. svibnja 2021. održao saslušanje Petre Hielkeme na kojem je ona dala uvodnu izjavu i potom odgovarala na pitanja članova Odbora;

                  1.

                  odobrava imenovanje Petre Hielkeme na mjesto predsjednice Europskog nadzornog tijela za osiguranje i strukovno mirovinsko osiguranje;

                  2.

                  nalaže svojem predsjedniku da ovu Odluku proslijedi Vijeću, Komisiji, Europskom nadzornom tijelu za osiguranje i strukovno mirovinsko osiguranje i vladama država članica.

         (1)  SL L 331, 15.12.2010., str. 48.

         (2)  SL C 23, 21.1.2021., str. 105.

         (3)  Usvojeni tekstovi, P9_TA(2020)0017.


Odluka Komisije od 03/01/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10396 - GIP / MERIDIAM / NEW SUEZ) în temeiul Regulamentului (EZ) nr. 139/2004 al Consiliului (Vjerodostojan je samo tekst na francuskom jeziku)


Odluka Komisije od 29/10/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10364 - ECI / BONAK / FAST GROUP) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 07/01/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10471 - SUEZ / SCHNEIDER ELECTRIC / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 03/01/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10519 - BLACKSTONE / INTERPLEX) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 10/01/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10551 - AMALFI INVEST OPPORTUNITIES / LA DORIA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka (EU) 2022/48 Europskog parlamenta i Vijeća od 15. prosinca 2021. o mobilizaciji Europskog fonda za prilagodbu globalizaciji za radnike koji su proglašeni viškom na temelju zahtjeva iz Italije – EGF/2021/003 IT Porto Canale

text:
                  14.1.2022

                  HR

                  Službeni list Europske unije

                  L 9/35

         ODLUKA (EU) 2022/48 EUROPSKOG PARLAMENTA I VIJEĆA
         od 15. prosinca 2021.
         o mobilizaciji Europskog fonda za prilagodbu globalizaciji za radnike koji su proglašeni viškom na temelju zahtjeva iz Italije – EGF/2021/003 IT Porto Canale
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2021/691 Europskog parlamenta i Vijeća od 28. travnja 2021. o Europskom fondu za prilagodbu globalizaciji za radnike koji su proglašeni viškom (EGF) i stavljanju izvan snage Uredbe (EU) br. 1309/2013 (1), a posebno njezin članak 15. stavak 1.,
         uzimajući u obzir Međuinstitucijski sporazum od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava (2), a posebno njegovu točku 9.,
         uzimajući u obzir prijedlog Europske komisije,
         budući da:

                     (1)

                     Cilj je Europskog fonda za prilagodbu globalizaciji za radnike koji su proglašeni viškom (EGF) pokazati solidarnost i promicati dostojanstveno i održivo zaposlenje u Uniji pružanjem potpore radnicima koji su proglašeni viškom i samozaposlenim osobama koje su prestale sa svojom djelatnošću u slučaju velikih restrukturiranja te pružanjem pomoći tim radnicima da se što je prije ponovno uključe u dostojanstveno i održivo zaposlenje.

                     (2)

                     EGF ne smije premašiti najviši godišnji iznos od 186 milijuna EUR (u cijenama iz 2018.), kako je utvrđeno člankom 8. Uredbe Vijeća (EU, Euratom) 2020/2093 (3).

                     (3)

                     Italija je 15. srpnja 2021. podnijela zahtjev za mobilizaciju EGF-a u vezi s otpuštanjima u poduzeću Porto Industriale di Cagliari SpA u Italiji. Zahtjev je dopunjen dodatnim informacijama dostavljenima u skladu s člankom 8. stavkom 5. Uredbe (EU) 2021/691. Taj zahtjev ispunjava uvjete za osiguravanje financijskog doprinosa iz EGF-a, kako je utvrđeno člankom 13. Uredbe (EU) 2021/691.

                     (4)

                     U skladu s člankom 4. stavkom 3. Uredbe (EU) 2021/691 zahtjev Italije smatra se prihvatljivim jer je područje na kojem je došlo do otpuštanja malo tržište rada i otpuštanja imaju ozbiljan učinak na zaposlenost i regionalno gospodarstvo.

                     (5)

                     Stoga bi trebalo mobilizirati EGF kako bi se pružio financijski doprinos u iznosu od 1 493 407 EUR za zahtjev koji je podnijela Italija.

                     (6)

                     Ova bi se Odluka trebala primjenjivati od dana njezina donošenja kako bi se što više skratilo vrijeme potrebno za mobilizaciju EGF-a,

               DONIJELI SU OVU ODLUKU:

            Članak 1.
            U okviru općeg proračuna Unije za financijsku godinu 2021. mobilizira se Europski fond za prilagodbu globalizaciji za radnike koji su proglašeni viškom da bi se osigurao iznos od 1 493 407 EUR u obliku odobrenih sredstava za preuzimanje obveza i odobrenih sredstava za plaćanje.

            Članak 2.
            Ova Odluka stupa na snagu na dan objave u Službenom listu Europske unije.
            Primjenjuje se od 15. prosinca 2021.

            Sastavljeno u Strasbourgu 15. prosinca 2021.

                  Za Europski parlament

                  Predsjednik

               D. M. SASSOLI

                  Za Vijeće

                  Predsjednik

               A. LOGAR

            (1)  SL L 153, 3.5.2021., str. 48.

            (2)  SL L 433 I, 22.12.2020., str. 28.

            (3)  Uredba Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021.–2027. (SL L 433 I, 22.12.2020., str. 11.).


title: Odluka (EU) 2022/49 Europskog parlamenta i Vijeća od 15. prosinca 2021. o mobilizaciji Fonda solidarnosti Europske unije radi pružanja pomoći Hrvatskoj u vezi s nizom potresa koji je započeo 28. prosinca 2020.

text:
                  14.1.2022

                  HR

                  Službeni list Europske unije

                  L 9/37

         ODLUKA (EU) 2022/49 EUROPSKOG PARLAMENTA I VIJEĆA
         od 15. prosinca 2021.
         o mobilizaciji Fonda solidarnosti Europske unije radi pružanja pomoći Hrvatskoj u vezi s nizom potresa koji je započeo 28. prosinca 2020.
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije (1), a posebno njezin članak 4. stavak 3.,
         uzimajući u obzir Međuinstitucijski sporazum od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava (2), a posebno njegovu točku 10.,
         uzimajući u obzir prijedlog Europske komisije,
         budući da:

                     (1)

                     Fondom solidarnosti Europske unije („Fond”) Uniji se želi omogućiti da brzo, učinkovito i fleksibilno reagira na izvanredne situacije kako bi pokazala solidarnost sa stanovništvom regija pogođenih velikim ili regionalnim prirodnim katastrofama ili izvanrednim stanjem velikih razmjera u području javnog zdravlja.

                     (2)

                     Financijski doprinos Fonda ne smije prijeći gornje granice utvrđene člankom 9. Uredbe Vijeća (EU, Euratom) 2020/2093 (3). U skladu s člankom 9. stavcima 2. i 4. Uredbe o VFO-u i uzimajući u obzir prethodne mobilizacije pričuve za solidarnost i pomoć u nuždi iz 2021. najveći iznos koji se može mobilizirati iz Fonda iznosi 359 968 632 EUR, što je dovoljno za namirenje potreba na temelju ove Odluke.

                     (3)

                     Hrvatska je 18. ožujka 2021. podnijela zahtjev za mobilizaciju Fonda nakon niza potresa koji je započeo 28. prosinca 2020.

                     (4)

                     Zahtjev koji je podnijela Hrvatska ispunjava uvjete za osiguravanje financijskog doprinosa iz Fonda kako je utvrđeno u člancima 2. i 4. Uredbe (EZ) br. 2012/2002.

                     (5)

                     Stoga bi trebalo mobilizirati sredstva iz Fonda kako bi se osigurao financijski doprinos za Hrvatsku.

                     (6)

                     Radi što brže mobilizacije Fonda ova bi se Odluka trebala primjenjivati od datuma njezina donošenja,

               DONIJELI SU OVU ODLUKU:

            Članak 1.
            U okviru općeg proračuna Unije za financijsku godinu 2021. mobilizira se Fond solidarnosti Europske unije kako bi se Hrvatskoj osigurao iznos od 319 192 359 EUR u odobrenim sredstvima za preuzimanje obveza i odobrenim sredstvima za plaćanje, uključujući iznos od 41 325 507 EUR kao predujam.

            Članak 2.
            Ova Odluka stupa na snagu na dan objave u Službenom listu Europske unije.
            Primjenjuje se od 15. prosinca 2021.

            Sastavljeno u Strasbourgu 15. prosinca 2021.

                  Za Europski parlament

                  Predsjednik

               D. M. SASSOLI

                  Za Vijeće

                  Predsjednik

               A. LOGAR

            (1)  SL L 311, 14.11.2002., str. 3.

            (2)  SL L 433 I, 22.12.2020., str. 28.

            (3)  Uredba Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021.–2027. (SL L 433 I, 22.12.2020., str. 11.).


title: Odluka (EU) 2022/50 Europskog parlamenta i Vijeća od 15. prosinca 2021. o mobilizaciji Europskog fonda za prilagodbu globalizaciji za radnike koji su proglašeni viškom na temelju zahtjeva iz Španjolske – EGF/2021/004 ES/Aragón automotive

text:
                  14.1.2022

                  HR

                  Službeni list Europske unije

                  L 9/39

         ODLUKA (EU) 2022/50 EUROPSKOG PARLAMENTA I VIJEĆA
         od 15. prosinca 2021.
         o mobilizaciji Europskog fonda za prilagodbu globalizaciji za radnike koji su proglašeni viškom na temelju zahtjeva iz Španjolske – EGF/2021/004 ES/Aragón automotive
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2021/691 Europskog parlamenta i Vijeća od 28. travnja 2021. o Europskom fondu za prilagodbu globalizaciji za radnike koji su proglašeni viškom (EGF) i stavljanju izvan snage Uredbe (EU) br. 1309/2013 (1), a posebno njezin članak 15. stavak 1.,
         uzimajući u obzir Međuinstitucijski sporazum od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava (2), a posebno njegovu točku 9.,
         uzimajući u obzir prijedlog Europske komisije,
         budući da:

                     (1)

                     Cilj je Europskog fonda za prilagodbu globalizaciji za radnike koji su proglašeni viškom (EGF) pokazati solidarnost i promicati dostojanstveno i održivo zaposlenje u Uniji pružanjem potpore radnicima koji su proglašeni viškom i samozaposlenim osobama koje su prestale sa svojom djelatnošću u slučaju velikih restrukturiranja te pružanjem pomoći tim radnicima da se što je prije moguće ponovno uključe u dostojanstveno i održivo zaposlenje.

                     (2)

                     EGF ne smije premašiti najviši godišnji iznos od 186 milijuna EUR (u cijenama iz 2018.), kako je utvrđen člankom 8. Uredbe Vijeća (EU, Euratom) 2020/2093 (3).

                     (3)

                     Španjolska je 26. srpnja 2021. podnijela zahtjev za mobilizaciju EGF-a u pogledu radnika koji su proglašeni viškom u gospodarskom sektoru razvrstanom u odjeljak 29. (Proizvodnja motornih vozila, prikolica i poluprikolica) statističke klasifikacije ekonomskih djelatnosti u Europskoj zajednici („NACE”) (4) Rev. 2 u regiji Aragoniji (ES24) u Španjolskoj, koja je na razini 2 prema statističkoj nomenklaturi prostornih jedinica („NUTS”) (5). Zahtjev je dopunjen dodatnim informacijama dostavljenima u skladu s člankom 8. stavkom 5. Uredbe (EU) 2021/691. Taj zahtjev ispunjava uvjete financijskog doprinosa iz EGF-a, kako je utvrđeno člankom 13. Uredbe (EU) 2021/691.

                     (4)

                     Stoga bi trebalo mobilizirati EGF kako bi se osigurao financijski doprinos u iznosu od 1 404 863 EUR za zahtjev koji je podnijela Španjolska.

                     (5)

                     Ova bi se Odluka trebala primjenjivati od dana njezina donošenja kako bi se što više skratilo vrijeme potrebno za mobilizaciju EGF-a,

               DONIJELI SU OVU ODLUKU:

            Članak 1.
            U okviru općeg proračuna Unije za financijsku godinu 2021. mobilizira se Europski fond za prilagodbu globalizaciji za radnike koji su proglašeni viškom da bi se osigurao iznos od 1 404 863 EUR u obliku odobrenih sredstava za preuzimanje obveza i odobrenih sredstava za plaćanje.

            Članak 2.
            Ova Odluka stupa na snagu na dan objave u Službenom listu Europske unije.
            Primjenjuje se od 15. prosinca 2021.

            Sastavljeno u Strasbourgu 15. prosinca 2021.

                  Za Europski parlament

                  Predsjednik

               D. M. SASSOLI

                  Za Vijeće

                  Predsjednik

               A. LOGAR

            (1)  SL L 153, 3.5.2021., str. 48.

            (2)  SL L 433 I, 22.12.2020., str. 28.

            (3)  Uredba Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021.–2027. (SL L 433 I, 22.12.2020., str. 11.).

            (4)  Uredba (EZ) br. 1893/2006 Europskog parlamenta i Vijeća od 20. prosinca 2006. o utvrđivanju statističke klasifikacije ekonomskih djelatnosti NACE Revision 2 te izmjeni Uredbe Vijeća (EEZ) br. 3037/90 kao i određenih uredbi EZ-a o posebnim statističkim područjima (SL L 393, 30.12.2006., str. 1.).

            (5)  Delegirana uredba Komisije (EU) 2019/1755 оd 8. kolovoza 2019. o izmjeni prilogâ Uredbi (EZ) br. 1059/2003 Europskog parlamenta i Vijeća o uspostavi zajedničke klasifikacije prostornih jedinica za statistiku (NUTS). (SL L 270, 24.10.2019., str. 1.).


title: Odluka (EU) 2022/51 Europskog parlamenta i Vijeća od 15. prosinca 2021. o mobilizaciji Europskog fonda za prilagodbu globalizaciji za radnike koji su proglašeni viškom na temelju zahtjeva iz Italije – EGF/2021/002 IT/Air Italy

text:
                  14.1.2022

                  HR

                  Službeni list Europske unije

                  L 9/41

         ODLUKA (EU) 2022/51 EUROPSKOG PARLAMENTA I VIJEĆA
         od 15. prosinca 2021.
         o mobilizaciji Europskog fonda za prilagodbu globalizaciji za radnike koji su proglašeni viškom na temelju zahtjeva iz Italije – EGF/2021/002 IT/Air Italy
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o funkcioniranju Europske unije;
         uzimajući u obzir Uredbu (EU) 2021/691 Europskog parlamenta i Vijeća od 28. travnja 2021. o Europskom fondu za prilagodbu globalizaciji za radnike koji su proglašeni viškom (EGF) i stavljanju izvan snage Uredbe (EU) br. 1309/2013 (1), a posebno njezin članak 15. stavak 1.,
         uzimajući u obzir Međuinstitucijski sporazum od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava (2), a posebno njegovu točku 9.,
         uzimajući u obzir prijedlog Europske komisije,
         budući da:

                     (1)

                     Cilj je Europskog fonda za prilagodbu globalizaciji za radnike koji su proglašeni viškom (EGF) pokazati solidarnost i promicati dostojanstveno i održivo zaposlenje u Uniji pružanjem potpore radnicima koji su proglašeni viškom i samozaposlenim osobama koje su prestale sa svojom djelatnošću u slučaju velikih restrukturiranja te pružanjem pomoći tim radnicima da se što je prije ponovno uključe u dostojanstveno i održivo zaposlenje.

                     (2)

                     EGF ne smije premašiti najviši godišnji iznos od 186 milijuna EUR (u cijenama iz 2018.), kako je utvrđen člankom 8. Uredbe Vijeća (EU, Euratom) 2020/2093 (3).

                     (3)

                     Italija je 15. srpnja 2021. podnijela zahtjev za mobilizaciju EGF-a u vezi s otpuštanjima u društvu Air Italy SpA u Italiji. Zahtjev je dopunjen dodatnim informacijama dostavljenima u skladu s člankom 8. stavkom 5. Uredbe (EU) 2021/691. Taj zahtjev ispunjava uvjete financijskog doprinosa iz EGF-a, kako je utvrđeno člankom 13. Uredbe (EU) 2021/691.

                     (4)

                     Stoga bi trebalo mobilizirati EGF kako bi se pružio financijski doprinos u iznosu od 3 874 640 EUR za zahtjev koji je podnijela Italija.

                     (5)

                     Ova bi se Odluka trebala primjenjivati od dana njezina donošenja kako bi se što više skratilo vrijeme potrebno za mobilizaciju EGF-a,

               DONIJELI SU OVU ODLUKU:

            Članak 1.
            U okviru općeg proračuna Unije za financijsku godinu 2021. mobilizira se Europski fond za prilagodbu globalizaciji za radnike koji su proglašeni viškom da bi se osigurao iznos od 3 874 640 EUR u obliku odobrenih sredstava za preuzimanje obveza i odobrenih sredstava za plaćanje.

            Članak 2.
            Ova Odluka stupa na snagu na dan objave u Službenom listu Europske unije.
            Primjenjuje se od 15. prosinca 2021.

            Sastavljeno u Strasbourgu 15. prosinca 2021.

                  Za Europski parlament

                  Predsjednik

               D. M. SASSOLI

                  Za Vijeće

                  Predsjednik

               A. LOGAR

            (1)  SL L 153, 3.5.2021., str. 48.

            (2)  SL L 433 I, 22.12.2020., str. 28.

            (3)  Uredba Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021.–2027. (SL L 433 I, 22.12.2020., str. 11.).


title: Odluka Vijeća (ZVSP) 2022/52 od 13. siječnja 2022. o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini

text:
                  14.1.2022

                  HR

                  Službeni list Europske unije

                  L 9/43

         ODLUKA VIJEĆA (ZVSP) 2022/52
         od 13. siječnja 2022.
         o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 31. srpnja 2014. donijelo Odluku 2014/512/ZVSP (1).

                     (2)

                     Europsko vijeće postiglo je 19. ožujka 2015. dogovor da će se poduzeti potrebne mjere kako bi se trajanje mjera ograničavanja jasno povezalo s potpunom provedbom sporazumâ iz Minska, imajući u vidu da je potpuna provedba bila predviđena za 31. prosinca 2015.

                     (3)

                     Vijeće je 12. srpnja 2021. donijelo Odluku (ZVSP) 2021/1144 (2) kojom je Odluka 2014/512/ZVSP produljena do 31. siječnja 2022. kako bi mu se omogućilo da dodatno ocijeni provedbu sporazumâ iz Minska.

                     (4)

                     Nakon ocjene provedbe sporazumâ iz Minska Vijeće smatra da bi Odluku 2014/512/ZVSP trebalo produljiti za daljnjih šest mjeseci kako bi se Vijeću omogućilo da dodatno ocijeni njihovu provedbu.

                     (5)

                     Odluku 2014/512/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            U članku 9. stavku 1. Odluke 2014/512/ZVSP prvi podstavak zamjenjuje se sljedećim:

                  „1.   Ova Odluka primjenjuje se do 31. srpnja 2022.”.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 13. siječnja 2022.

                  Za Vijeće

                  Predsjednik

               J.-Y. LE DRIAN

            (1)  Odluka Vijeća 2014/512/ZVSP od 31. srpnja 2014. o mjerama ograničavanja s obzirom na djelovanja Rusije kojima se destabilizira stanje u Ukrajini (SL L 229, 31.7.2014., str. 13.).

            (2)  Odluka Vijeća (ZVSP) 2021/1144 od 12. srpnja 2021. o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini (SL L 247, 13.7.2021., str. 99.).


title: Odluka Političkog i sigurnosnog odbora (ZVSP) 2022/41 od 10. siječnja 2022. o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) i stavljanju izvan snage Odluke (ZVSP) 2021/1184 (ATALANTA/1/2022)

text:
                  14.1.2022

                  HR

                  Službeni list Europske unije

                  L 9/1

         ODLUKA POLITIČKOG I SIGURNOSNOG ODBORA (ZVSP) 2022/41
         od 10. siječnja 2022.
         o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) i stavljanju izvan snage Odluke (ZVSP) 2021/1184 (ATALANTA/1/2022)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38.,
         uzimajući u obzir Zajedničku akciju Vijeća 2008/851/ZVSP od 10. studenoga 2008. o vojnoj operaciji Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (1), a posebno njezin članak 6. stavak 1.,
         budući da:

                     (1)

                     Vijeće je na temelju članka 6. stavka 1. Zajedničke akcije 2008/851/ZVSP ovlastilo Politički i sigurnosni odbor (PSO) za donošenje odgovarajućih odluka o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) („zapovjednik snaga EU-a”).

                     (2)

                     PSO je 15. srpnja 2021. donio Odluku (ZVSP) 2021/1184 (2) o imenovanju kontraadmirala Alejandra CUERDE LORENZA zapovjednikom snaga EU-a. Kontraadmiral Alejandro CUERDA LORENZO izvršavao je dužnost zapovjednika snaga EU-a do 14. prosinca 2021.

                     (3)

                     Zapovjednik operacije EU-a viceadmiral José M. NÚŇEZ TORRENTE od 14. prosinca 2021. izvršava dužnost privremenog zapovjednika snaga EU-a.

                     (4)

                     Zapovjednik operacije EU-a preporučio je imenovanje kapetana (ratna mornarica) Joãoa Paula SILVE PEREIRE novim zapovjednikom snaga EU-a od 12. siječnja 2022. Portugalske vlasti navele su da će kapetan (ratna mornarica) João Paulo SILVA PEREIRA biti promaknut u komodora nakon što bude imenovan zapovjednikom snaga EU-a.

                     (5)

                     Vojni odbor EU-a prihvatio je preporuku zapovjednika operacije EU-a 17. studenoga 2021.

                     (6)

                     Odluku (ZVSP) 2021/1184 trebalo bi stoga staviti izvan snage.

                     (7)

                     U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

               DONIO JE OVU ODLUKU:

            Članak 1.
            Komodor João Paulo SILVA PEREIRA imenuje se zapovjednikom snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) od 12. siječnja 2022.

            Članak 2.
            Odluka (ZVSP) 2021/1184 stavlja se izvan snage.

            Članak 3.
            Ova Odluka stupa na snagu 12. siječnja 2022.

            Sastavljeno u Burxellesu 10. siječnja 2022.

                  Za Politički i sigurnosni odbor

                  Predsjednica

               D. PRONK

            (1)  SL L 301, 12.11.2008., str. 33.

            (2)  Odluka Političkog i sigurnosnog odbora (ZVSP) 2021/1184 od 15. srpnja 2021. o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) i stavljanju izvan snage Odluke (ZVSP) 2021/471 (ATALANTA/4/2021) (SL L 257, 19.7.2021., str. 1.).


title: Odluka br. 59/2021 glavnog tajnika Vijeća Europske unije o utvrđivanju provedbenih pravila u vezi s primjenom Uredbe (EU) 2018/1725 Europskog parlamenta i Vijeća i ograničavanjem prava ispitanika za potrebe administrativnih istraga te stegovnih i sudskih postupaka 2022/C 25/02

text:
                  18.1.2022

                  HR

                  Službeni list Europske unije

                  C 25/2

         ODLUKA br. 59/2021 GLAVNOG TAJNIKA VIJEĆA EUROPSKE UNIJE
         o utvrđivanju provedbenih pravila u vezi s primjenom Uredbe (EU) 2018/1725 Europskog parlamenta i Vijeća i ograničavanjem prava ispitanika za potrebe administrativnih istraga te stegovnih i sudskih postupaka
         (2022/C 25/02)
         GLAVNI TAJNIK VIJEĆA EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 235. stavak 4. i članak 240. stavak 2.,
         uzimajući u obzir Uredbu (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (1), a posebno njezin članak 25.,
         uzimajući u obzir mišljenje Europskog nadzornika za zaštitu podataka od 19. srpnja 2021., s kojim je provedeno savjetovanje u skladu s člankom 41. stavkom 2. Uredbe (EU) 2018/1725,
         budući da:

                     (1)

                     Uredbom (EU) 2018/1725 utvrđuju se načela i pravila koja se primjenjuju na obradu osobnih podataka u svim institucijama i tijelima Unije kao i prava ispitanika.

                     (2)

                     U određenim slučajevima od Glavnog tajništva Vijeća (GTV) može se zahtijevati da ta prava uskladi s ciljevima administrativnih istraga te stegovnih i sudskih postupaka. Također se može zahtijevati da uspostavi ravnotežu između pravâ određenog ispitanika i temeljnih prava i sloboda drugih ispitanika. U tu svrhu člankom 25. stavkom 1. Uredbe (EU) 2018/1725 svakoj instituciji ili tijelu Unije omogućuje se da ograniči primjenu članaka od 14. do 21. te članaka 35. i 36. Uredbe (EU) 2018/1725 kao i članka 4. ako njegove odredbe odgovaraju pravima i obvezama predviđenima u člancima od 14. do 21. te uredbe. Ako ograničenja nisu predviđena pravnim aktom donesenim na temelju Ugovorâ, potrebno je donijeti interna pravila na temelju kojih GTV ima pravo ograničiti ta prava.

                     (3)

                     Člankom 86. Pravilnika o osoblju (2) predviđa se mogućnost da tijelo za imenovanje provodi istrage i stegovne postupke u slučaju da dužnosnici ili bivši dužnosnici ne ispune svoje obveze iz Pravilnika o osoblju, a u Prilogu IX. Pravilniku o osoblju navode se pravila, mjere i postupci koji se odnose na administrativne istrage i stegovne postupke.

                     (4)

                     Na temelju članka 13. Odluke br. 1/2018 glavnog tajnika Vijeća o zadaćama Uprave za sigurnost i zaštitu u pogledu sigurnosti i kontinuiteta poslovanja, Uprava za sigurnost i zaštitu ovlaštena je provoditi istrage o pitanjima povezanima sa sigurnošću, o svakom gubitku, neovlaštenom otkrivanju ili ugrožavanju klasificiranih podataka EU-a u mjestima rada Europskog vijeća ili Vijeća, u GTV-u ili putem komunikacijskih i informacijskih sustava kojima upravlja GTV te u okviru svojih odgovornosti za borbu protiv špijunaže i pružanje zaštite od pasivnih i aktivnih napada prisluškivanja usmjerenih na interese EU-a, u prostorima GTV-a ili u mjestima rada Europskog vijeća i Vijeća.

                     (5)

                     Člankom 6. Odluke br. 6/2021 glavnog tajnika Vijeća Europske unije o donošenju općih provedbenih odredaba o administrativnim istragama i stegovnim postupcima predviđa se da se sa svim prikupljenim osobnim podacima postupa u skladu s odredbama Uredbe (EU) 2018/1725 Europskog parlamenta i Vijeća te da se pitanja ograničavanja prava ispitanika rješavaju u skladu s njezinim člankom 25.

                     (6)

                     Na temelju članka 13. Odluke br. 1/2018 glavnog tajnika Vijeća o zadaćama Uprave za sigurnost i zaštitu u pogledu sigurnosti i kontinuiteta poslovanja, u istragama koje provodi Uprava za sigurnost i zaštitu moraju se poštovati interna pravila utvrđena u Odluci br. 6/2021 glavnog tajnika Vijeća Europske unije o donošenju općih provedbenih odredaba o administrativnim istragama i stegovnim postupcima čim se otkrije moguća upletenost nekog dužnosnika.

                     (7)

                     U skladu s Administrativnim sporazumom od 15. veljače 2017. sklopljenim između Europskog ureda za borbu protiv prijevara (OLAF) i GTV-a, GTV je dužan OLAF-u prijaviti slučajeve moguće prijevare, korupcije ili bilo koje druge nezakonite aktivnosti za koju sazna, a koja šteti interesima Unije i dostaviti informacije o tim slučajevima.

                     (8)

                     Pri provođenju administrativnih istraga i stegovnih postupaka relevantni odjeli prikupljaju i obrađuju različite vrste osobnih podataka, uključujući identifikacijske podatke, podatke za kontakt, profesionalne uloge i zadaće, informacije o privatnom i profesionalnom ponašanju i uspješnosti, financijske podatke ili podatke o komunikaciji. Istražitelji osiguravaju da su osobni podaci koje prikupljaju primjereni, relevantni i da nisu prekomjerni u odnosu na svrhe istrage. Osobe koje su predmet istrage odmah se obavješćuju u pisanom obliku nakon njezina pokretanja. Također bi ih trebalo obavijestiti o vrsti podataka koje se prikupljaju ili će se prikupljati, o načinu njihove obrade i o njihovim pravima u tom pogledu.

                     (9)

                     U opravdanim slučajevima, ako postoji ozbiljan rizik da će se obavješćivanjem dotične osobe dovesti u pitanje utvrđivanje činjenica i dokaza, moda će biti potrebno odgoditi obavješćivanje o pokretanju istrage. U takvim slučajevima potrebno je uskladiti prava ispitanika na temelju Uredbe (EU) 2018/1725 i potrebu da tijelo za imenovanje utvrdi jesu li dužnosnici ispunili svoje obveze iz Pravilnika o osoblju. Sva ograničenja prava ispitanika nad kojima se provodi istraga trebala bi se primjenjivati samo u ograničenim okolnostima te biti transparentna i razmjerna u smislu opsega i trajanja.

                     (10)

                     Može biti potrebno zaštititi anonimnost svjedoka ili izvora. U tom slučaju pravo na pristup identitetu, svjedočenjima i drugim osobnim podacima takvih osoba može se ograničiti u granicama prava na obranu.

                     (11)

                     U skladu s načelom odgovornosti relevantna služba GTV-a trebala bi voditi evidenciju o primjeni svih ograničenja.

                     (12)

                     U skladu s člankom 25. stavkom 6. Uredbe (EU) 2018/1725 voditelj obrade mora obavijestiti ispitanike o glavnim razlozima na kojima se temelji primjena ograničenja te o njihovu pravu na podnošenje pritužbe Europskom nadzorniku za zaštitu podataka.

                     (13)

                     Na temelju članka 25. stavka 8. Uredbe (EU) 2018/1725 GTV ima pravo odgoditi, izostaviti ili uskratiti obavješćivanje ispitanika o razlozima za primjenu ograničenja ako bi ono na bilo koji način poništilo učinak ograničenja. GTV bi na pojedinačnoj osnovi trebao procijeniti bi li se obavješćivanjem o ograničenju poništio njegov učinak.

                     (14)

                     Ograničenja bi trebalo ukinuti čim se prestanu primjenjivati uvjeti koji ih opravdavaju ili ako bi njihovo zadržavanje ugrozilo prava na obranu. Potrebu za mjerama ograničavanja trebalo bi redovito procjenjivati.

                     (15)

                     Trebalo bi se pravodobno savjetovati sa službenikom za zaštitu podataka te ga obavijestiti o svim ograničenjima koja će se primjenjivati, a on treba imati mogućnost iznijeti primjedbe o njihovoj usklađenosti s ovom Odlukom.

                     (16)

                     Ova je Odluka bila predmet savjetovanja s odborom osoblja,

               ODLUČIO JE:

            Članak 1.
            Područje primjene

               1.   Ovom se Odlukom utvrđuju pravila o uvjetima pod kojima Glavno tajništvo Vijeća (GTV) može ograničiti primjenu članaka od 14. do 21. te članaka 35. i 36. Uredbe (EU) 2018/1725 kao i članka 4. ako njegove odredbe odgovaraju pravima i obvezama predviđenima u člancima od 14. do 21. te uredbe, u skladu s njezinim člankom 25.

               2.   Za potrebe ove Odluke GTV se smatra voditeljem obrade u smislu članka 3. točke 8. Uredbe (EU) 2018/1725. GTV predstavlja njegov glavni tajnik.

            Članak 2.
            Ograničenja

               1.   GTV može ograničiti primjenu članaka od 14. do 21. te članaka 35. i 36. Uredbe (EU) 2018/1725 kao i članka 4. ako njegove odredbe odgovaraju pravima i obvezama predviđenima u člancima od 14. do 21. Uredbe (EU) 2018/1725:

                           (a)

                           na temelju članka 25. stavka 1. točaka (a), (b), (c), (d), (f), (g) i (h) Uredbe (EU) 2018/1725, kad provodi sigurnosne i administrativne istrage ili stegovne postupke na temelju Odluke br. 1/2018 glavnog tajnika Vijeća o zadaćama Uprave za sigurnost i zaštitu u pogledu sigurnosti i kontinuiteta poslovanja, te na temelju članka 86. Pravilnika o osoblju i Priloga IX. Pravilniku o osoblju kad ih provodi u skladu s Odlukom br. 6/2021 glavnog tajnika Vijeća o donošenju općih provedbenih odredaba o administrativnim istragama i stegovnim postupcima;

                           (b)

                           na temelju članka 25. stavka 1. točaka (a), (b), (c), (d), (f), (g) i (h) Uredbe (EU) 2018/1725, kad osigurava mogućnost da članovi osoblja na povjerljiv način prijave činjenice ako relevantna služba smatra da postoje ozbiljne nepravilnosti, kako je navedeno u Odluci br. 3/2016 glavnog tajnika Vijeća o donošenju internih pravila za prijavljivanje ozbiljnih nepravilnosti – Postupci za provedbu članaka 22.a, 22.b i 22.c Pravilnika o osoblju i članka 66. stavka 8. Financijske uredbe;

                           (c)

                           na temelju članka 25. stavka 1. točaka (b), (d) i (h) Uredbe (EU) 2018/1725, kad provodi istrage u kontekstu zahtjeva za pomoć primljenih na temelju članka 24. Pravilnika o osoblju;

                           (d)

                           na temelju članka 25. stavka 1. točke (h) Uredbe (EU) 2018/1725, kad osigurava da se članovi osoblja mogu obratiti povjerljivim savjetnicima u kontekstu postupka zbog uznemiravanja, kako je definirano u Odluci br. 23/2021 glavnog tajnika Vijeća Europske unije o psihološkom i seksualnom uznemiravanju na radnom mjestu u Glavnom tajništvu Vijeća;

                           (e)

                           na temelju članka 25. stavka 1. točaka (a), (b), (c), (d), (f), (g) i (h) Uredbe (EU) 2018/1725, kad pruža pomoć drugim institucijama, tijelima, uredima i agencijama Unije ili od njih prima pomoć ili surađuje s njima u skladu s relevantnim sporazumima o razini usluga, memorandumima o razumijevanju i sporazumima o suradnji;

                           (f)

                           na temelju članka 25. stavka 1. točaka (a), (b), (c), (d), (f), (g) i (h) Uredbe (EU) 2018/1725, kad pruža pomoć javnim tijelima država članica EU-a ili od njih prima pomoć i surađuje s tim tijelima, bilo na njihov zahtjev ili na vlastitu inicijativu;

                           (g)

                           na temelju članka 25. stavka 1. točaka (a), (b), (c), (d), (f), (g) i (h) Uredbe (EU) 2018/1725, kad pruža pomoć nacionalnim tijelima trećih zemalja i međunarodnim organizacijama ili od njih prima pomoć ili surađuje s tim tijelima i organizacijama, bilo na njihov zahtjev ili na vlastitu inicijativu;

                           (h)

                           na temelju članka 25. stavka 1. točaka (e) i (h) Uredbe (EU) 2018/1725, kad obrađuje osobne podatke u kontekstu sudskih postupaka.

            Članak 3.
            Primjena ograničenja

               1.   Sva ograničenja prava i obveza iz članka 2. moraju biti nužna i razmjerna, pri čemu se uzimaju u obzir rizici za prava i slobode ispitanika.

               2.   Prije primjene jednog od ograničenja navedenih u članku 2. relevantna služba GTV-a na pojedinačnoj osnovi ispituje njegovu nužnost i razmjernost. Ograničenja su ograničena na ono što je strogo nužno za ostvarenje njihova cilja.

               3.   Relevantna služba GTV-a evidentira razloge za svako ograničenje primijenjeno na temelju ove Odluke, uključujući ispitivanje iz stavka 2. i razloge predviđene člankom 25. stavkom 1. Uredbe (EU) 2018/1725. Evidentirani podaci i, prema potrebi, dokumenti koji sadržavaju temeljne činjenične i pravne elemente dio su registra koji vodi relevantna služba GTV-a. Daju se na uvid Europskom nadzorniku za zaštitu podataka na njegov zahtjev.

               4.   Prije primjene ograničenja u vezi s osobnim podacima dobivenima od drugih institucija, tijela, agencija i ureda Unije, nadležnih tijela država članica ili trećih zemalja ili međunarodnih organizacija na temelju članka 2. stavka 1. točaka (e), (f) i (g), GTV se savjetuje s tim organizacijama o mogućim razlozima za uvođenje ograničenja te o nužnosti i proporcionalnosti dotičnih ograničenja, osim ako bi se time ugrozila svrha aktivnosti GTV-a.

            Članak 4.
            Trajanje i preispitivanje ograničenja

               1.   Ograničenja iz članka 2. nastavljaju se primjenjivati sve dok postoje opravdani razlozi.

               2.   Relevantna služba GTV-a periodično preispituje primjenu ograničenja iz članka 2., a najmanje svakih šest mjeseci.

               3.   Ograničenja se ukidaju čim prestanu postojati okolnosti koje ih opravdavaju.

               4.   Ako prestanu postojati razlozi za ograničenje iz članka 2., GTV ukida ograničenje i ispitaniku navodi razloge za ograničenje. GTV istodobno obavješćuje ispitanika o mogućnosti podnošenja pritužbe Europskom nadzorniku za zaštitu podataka.

            Članak 5.
            Uključenost službenika za zaštitu podataka

               1.   Ako relevantna služba GTV-a zaključi da bi prava određenog ispitanika trebalo ograničiti u skladu s ovom Odlukom, o tome obavješćuje službenika za zaštitu podataka. Osim toga, službeniku za zaštitu podataka omogućuje pristup evidenciji i svim dokumentima koji sadržavaju temeljne činjenične i pravne elemente. Relevantna služba GTV-a detaljno dokumentira uključenost službenika za zaštitu podataka u primjeni ograničenjâ.

               2.   Službenik za zaštitu podataka može zatražiti od relevantne službe GTV-a da preispita primjenu ograničenjâ. Dotična služba pisanim putem obavješćuje službenika za zaštitu podataka o ishodu zatraženog preispitivanja.

            Članak 6.
            Pružanje informacija ispitanicima

               1.   GTV u obavijesti o zaštiti podataka koje se objavljuju u registru postupaka obrade koji vodi službenik za zaštitu podataka uključuje odjeljak u kojem se ispitanicima pružaju opće informacije o mogućem ograničenju prava ispitanika u skladu s člankom 2. stavkom 1. Te informacije obuhvaćaju prava koja mogu biti ograničena, razloge za moguću primjenu ograničenja i moguće trajanje ograničenja.

               2.   Relevantne službe pojedinačno i na odgovarajući način obavješćuju ispitanike o postojećim ili budućim ograničenjima njihovih prava. Obavješćuju ispitanike o glavnim razlozima na kojima se temelji primjena ograničenja, o njihovu pravu na savjetovanje sa službenikom za zaštitu podataka i o njihovim pravima na podnošenje pritužbe Europskom nadzorniku za zaštitu.

               3.   Relevantne službe mogu odgoditi, izostaviti ili uskratiti pružanje informacija ispitanicima iz stavka 2. ovog članka sve dok bi se time poništavao učinak ograničenja. Procjena opravdanosti navedenog odgađanja, izostavljanja ili uskraćivanja pružanja informacija provodi se na pojedinačnoj osnovi. Ispitaniku bi trebalo pružiti informacije čim se time više ne bi poništavao učinak ograničenja.

               4.   Ako relevantna služba GTV-a u cijelosti ili djelomično ograniči pružanje informacija ispitanicima iz stavka 2., GTV evidentira i upisuje u registar razloge za to ograničenje u skladu s člankom 3.

            Članak 7.
            Obavješćivanje ispitanika o povredi osobnih podataka

               1.   Ako je GTV obvezan obavijestiti o povredi podataka na temelju članka 35. stavka 1. Uredbe (EU) 2018/1725, u iznimnim okolnostima može u cijelosti ili djelomično ograničiti takvo obavješćivanje. Tu odluku dokumentira kako je predviđeno člankom 3. stavkom 3. ove Odluke.

               2.   Ako razlozi za ograničenje više nisu primjenjivi, GTV obavješćuje dotičnog ispitanika o povredi osobnih podataka i o glavnim razlozima za ograničenje i njegovu pravu na podnošenje pritužbe Europskom nadzorniku za zaštitu podataka.

            Članak 8.
            Povjerljivost elektroničkih komunikacija

               1.   U iznimnim okolnostima GTV može ograničiti pravo na povjerljivost elektroničkih komunikacija na temelju članka 36. Uredbe (EU) 2018/1725.

               2.   Ako GTV ograniči pravo na povjerljivost elektroničkih komunikacija, u svojem odgovoru na zahtjev ispitanika obavješćuje dotičnog ispitanika o glavnim razlozima na kojima se temelji primjena ograničenja i o njegovu pravu na podnošenje pritužbe Europskom nadzorniku za zaštitu podataka.

               3.   GTV može odgoditi, izostaviti ili uskratiti pružanje informacija o razlozima za ograničenje i pravu na podnošenje pritužbe Europskom nadzorniku za zaštitu podataka sve dok bi se time ugrožavao učinak ograničenja. Procjena opravdanosti navedenog odgađanja, izostavljanja ili uskraćivanja pružanja informacija provodi se na pojedinačnoj osnovi.

            Članak 9.
            Rizici za prava i slobode ispitanika

               1.   Svim ograničenjima koja se primjenjuju na temelju ove Odluke poštuje se bit temeljnih prava i sloboda te su ona nužna i razmjerna u demokratskom društvu.

               2.   Kad god istražna služba zadužena za istragu procjenjuje nužnost i proporcionalnost ograničenja, ona razmatra potencijalne rizike za prava i slobode ispitanika.

               3.   Nijednim ograničenjem ne smije se spriječiti osobe koje su predmet istrage u ostvarivanju njihovih prava na obranu, osobito njihova prava na saslušanje. U slučajevima kada se odgađa obavješćivanje dotične osobe o pokretanju istrage, zaključci se ne mogu donijeti ako joj nije pružena prilika da bude saslušana. U slučajevima kada su dokazi i svjedočenja pseudonimizirani u fazi istrage, pseudonimizacija ili bilo koje drugo ograničenje moraju se ukinuti u slučaju stegovnog postupka.

            Članak 10.
            Stupanje na snagu
            Ova Odluka stupa na snagu dvadesetog dana od dana objave u Službenom listu Europske unije.

            Sastavljeno u Bruxellesu 20. prosinca 2021.

                  Glavni tajnik

               Jeppe TRANHOLM-MIKKELSEN

            (1)  SL L 295, 21.11.2018., str. 39.

            (2)  Uredba Vijeća (EEZ, Euratom, EZUČ) br. 259/68 od 29. veljače 1968. kojom se utvrđuje Pravilnik o osoblju za dužnosnike i Uvjeti zaposlenja ostalih službenika Europskih zajednica i kojom se uvode posebne mjere koje se privremeno primjenjuju na dužnosnike Komisije (SL L 56, 4.3.1968., str. 1.).


title: Odluka Vijeća od 20. siječnja 2021.. o imenovanju predsjednika Ureda Zajednice za biljne sorte 2022/C 27/05

text:
                  19.1.2022

                  HR

                  Službeni list Europske unije

                  C 27/14

         ODLUKA VIJEĆA
         od 20. siječnja 2021..
         o imenovanju predsjednika Ureda Zajednice za biljne sorte
         (2022/C 27/05)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije
         uzimajući u obzir Uredbu Vijeća (EZ) br. 2100/94 od 27. srpnja 1994. o oplemenjivačkim pravima na biljnu sortu Zajednice (1), a posebno njezin članak 43. stavak 1.,
         budući da:

                     (1)

                     Odlukom od 16. lipnja 2016 (2). Vijeće je obnovilo mandat g. Martina EKVADA kao predsjednika Ureda Zajednice za biljne sorte („Ured”).

                     (2)

                     Obnovljeni mandat g. Martina EKVADA istekao je 31. kolovoza 2021.

                     (3)

                     Komisija je 22. rujna 2021., nakon pribavljanja mišljenja Upravnog vijeća Ureda, Vijeću predložila popis kandidata za zamjenike predsjednika Žalbenog vijeća Ureda,

               DONIJELO JE OVU ODLUKU:

            Članak 1.

               1.   G. Francesco MATTINA imenuje se predsjednikom Ureda Zajednice za biljne sorte („Ured”) na razdoblje od pet godina.

               2.   Mandat g. Francesca MATTINE traje od datuma na koji preuzme svoje dužnosti. Taj se datum dogovara između njega i Upravnog vijeća Ureda.

            Članak 2.
            Predsjednik Upravnog vijeća Ureda ovlašten je da predvidi sve mjere potrebne za provedbu članka 1.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 20. siječnja 2021..

                  Za Vijeće

                  Predsjednik

               A. VIZJAK

            (1)  SL L 227, 1.9.1994., str. 1.

            (2)  Odluka Vijeća od 16. lipnja 2016. o obnovi mandata predsjednika Ureda Zajednice za biljne sorte (SL C 223, 21.6.2016., str. 6.).


title: Odluka Vijeća od 20. prosinca 2021 o imenovanju zamjenika predsjednika Žalbenog vijeća Ureda Zajednice za biljne sorte 2022/C 27/06

text:
                  19.1.2022

                  HR

                  Službeni list Europske unije

                  C 27/16

         ODLUKA VIJEĆA
         od 20. prosinca 2021
         o imenovanju zamjenika predsjednika Žalbenog vijeća Ureda Zajednice za biljne sorte
         (2022/C 27/06)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 2100/94 od 27. srpnja 1994. o oplemenjivačkim pravima na biljnu sortu Zajednice (1), a posebno njezin članak 47. stavak 1.,
         budući da:

                     (1)

                     Odlukom od 16. lipnja 2016 (2). Vijeće je obnovilo mandat gđe Sari Kaarine HAUKKE kao zamjenice predsjednika Žalbenog vijeća Ureda Zajednice za biljne sorte („Ured”).

                     (2)

                     Obnovljeni mandat gđe Sari Kaarine HAUKKE istekao je 14. listopada 2021.

                     (3)

                     Dana 13. listopada 2021., nakon pribavljanja mišljenja Upravnog vijeća Ureda, Komisija je Vijeću predložila popis kandidata za zamjenike predsjednika Žalbenog vijeća Ureda,

               DONIJELO JE OVU ODLUKU:

            Članak 1.

               1.   G. Marcus NAVIN-JONES imenuje se zamjenikom predsjednika Žalbenog vijeća Ureda Zajednice za biljne sorte („Ured”) na razdoblje od pet godina.

               2.   Mandat g. Marcusa NAVIN-JONESA traje od datuma na koji preuzme svoje dužnosti. Taj se datum dogovara između predsjednika i Upravnog vijeća Ureda.

            Članak 2.
            Predsjednik Upravnog vijeća Ureda ovlašten je predvidjeti sve mjere potrebne za provedbu članka 1.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 20. prosinca 2021

                  Za Vijeće

                  Predsjednik

               A. VIZJAK

            (1)  SL L 227, 1.9.1994., str. 1.

            (2)  Odluka Vijeća od 16. lipnja 2016. o obnovi mandata zamjenika predsjednika Žalbenog vijeća Ureda Zajednice za biljne sorte (SL C 223, 21.6.2016., str. 5.).


Odluka Komisije od 25/10/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10314 - VINCI / ENERGIA Y SERVICIOS DINSA II) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 17/01/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10535 - GIP / APG / AUSTRALIANSUPER / PEEL GROUP / PEEL PORTS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 06/12/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10432 - PTTGC / ALLNEX) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 12/01/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10422 - WMG / BLACKROCK GROUP / INFLUENCE MEDIA / THE INITIAL FUND) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 12/01/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10554 - BLACKSTONE / FRANCISCO PARTNERS / RENAISSANCE) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 13/01/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10552 - BROOKFIELD / ACEK / BENJUMEA FAMILY / POWEN) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 12/01/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10538 - VINCI / LINEAS / LUSOPONTE) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (EU) 2022/86 od 17. siječnja 2022. o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Priloga II. (Tehnički propisi, norme, ispitivanje i potvrđivanje) Sporazumu o EGP-u (Tekst značajan za EGP)

text:
                  21.1.2022

                  HR

                  Službeni list Europske unije

                  L 14/19

         ODLUKA VIJEĆA (EU) 2022/86
         od 17. siječnja 2022.
         o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Priloga II. (Tehnički propisi, norme, ispitivanje i potvrđivanje) Sporazumu o EGP-u
         (Tekst značajan za EGP)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 53. stavak 1. i članci 62. i 114., u vezi s člankom 218. stavkom 9.,
         uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
         uzimajući u obzir prijedlog Europske komisije,
         budući da:

                     (1)

                     Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.

                     (2)

                     Na temelju članka 98. Sporazuma o EGP-u Zajednički odbor EGP-a osnovan Sporazumom o EGP-u („Zajednički odbor EGP-a”) može odlučiti izmijeniti, među ostalim, Prilog II. Sporazumu o EGP-u, koji sadržava odredbe o tehničkim propisima, normama, ispitivanju i potvrđivanju.

                     (3)

                     Direktiva 2014/40/EU Europskog parlamenta i Vijeća (3) treba se uključiti u Sporazum o EGP-u.

                     (4)

                     Delegirana direktiva Komisije 2014/109/EU (4) treba se uključiti u Sporazum o EGP-u.

                     (5)

                     Prilog II. (Tehnički propisi, norme, ispitivanje i potvrđivanje) Sporazumu o EGP-u trebalo bi stoga na odgovarajući način izmijeniti.

                     (6)

                     Stajalište Unije u Zajedničkom odboru EGP-a trebalo bi se stoga temeljiti na priloženom nacrtu odluke Zajedničkog odbora EGP-a,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Zajedničkog odbora EGP-a o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u temelji se na nacrtu odluke Zajedničkog odbora EGP-a priloženom ovoj Odluci (5).

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 17. siječnja 2022.

                  Za Vijeće

                  Predsjednik

               J. DENORMANDIE

            (1)  SL L 305, 30.11.1994., str. 6.

            (2)  SL L 1, 3.1.1994., str. 3.

            (3)  Direktiva 2014/40/EU Europskog parlamenta i Vijeća od 3. travnja 2014. o usklađivanju zakona i drugih propisa država članica o proizvodnji, predstavljanju i prodaji duhanskih i srodnih proizvoda i o stavljanju izvan snage Direktive 2001/37/EZ (SL L 127, 29.4.2014., str. 1.).

            (4)  Delegirana direktiva Komisije 2014/109/EU оd 10. listopada 2014. o izmjeni Priloga II. Direktivi 2014/40/EU Europskog parlamenta i Vijeća uspostavljanjem zbirke slikovnih upozorenja za uporabu na duhanskim proizvodima, SL L 360, 17.12.2014., str. 22.

            (5)  https://data.consilium.europa.eu/doc/document/ST-14303-2021-INIT/hr/pdf


title: Odluka Vijeća (EU) 2022/87 od 17. siječnja 2022. o imenovanju četiriju članova Odbora regija, koje je predložila Talijanska Republika

text:
                  21.1.2022

                  HR

                  Službeni list Europske unije

                  L 14/21

         ODLUKA VIJEĆA (EU) 2022/87
         od 17. siječnja 2022.
         o imenovanju četiriju članova Odbora regija, koje je predložila Talijanska Republika
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir Odluku Vijeća (EU) 2019/852 od 21. svibnja 2019. o određivanju sastava Odbora regija (1),
         uzimajući u obzir prijedlog talijanske vlade,
         budući da:

                     (1)

                     U skladu s člankom 300. stavkom 3. Ugovora Odbor regija sastoji se od predstavnika regionalnih i lokalnih tijela, koji ili imaju izborni mandat regionalnog ili lokalnog tijela ili su politički odgovorni izabranoj skupštini.

                     (2)

                     Vijeće je 10. prosinca 2019. donijelo Odluku (EU) 2019/2157 (2) o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025.

                     (3)

                     Četiri mjesta članova Odbora regija postala su slobodna podnošenjem ostavke g. Mattea Luigija BIANCHIJA i istekom nacionalnog mandata na temelju kojeg su za to mjesto predloženi gđa Arianna Maria CENSI, g. Virginio MEROLA i gđa Virginia RAGGI.

                     (4)

                     Talijanska vlada predložila je sljedeće predstavnike lokalnih tijela koji imaju izborni mandat lokalnog tijela kao članove Odbora regija do kraja tekućeg mandata, koji istječe 25. siječnja 2025.: g. Mattea Luigija BIANCHIJA, Consigliere del Comune di Varese (član lokalnog predstavničkog tijela Varesea), gđu Ariannu Mariu CENSI, Assessore del Comune di Milano (članica lokalnog izvršnog tijela Milana) i gđu Virginiju RAGGI, Consigliere del Comune di Roma (članica lokalnog predstavničkog tijela Rima).

                     (5)

                     Talijanska vlada predložila je g. Darija NARDELLU, predstavnika lokalnog tijela koji ima izborni mandat lokalnog tijela, Sindaco del Comune di Firenze (gradonačelnik Firence) do 25. svibnja 2024. kao člana Odbora regija do tog datuma,

               DONIJELO JE OVU ODLUKU:

            Članak 1.
            Sljedeći predstavnici lokalnih tijela koji imaju izborni mandat imenuju se članovima Odbora regija:

                        —

                        g. Matteo Luigi BIANCHI, Consigliere del Comune di Varese (član lokalnog predstavničkog tijela Varesea), do kraja tekućeg mandata, koji istječe 25. siječnja 2025.,

                        —

                        gđa Arianna Maria CENSI, Assessore del Comune di Milano (članica lokalnog izvršnog tijela Milana), do kraja tekućeg mandata, koji istječe 25. siječnja 2025.,

                        —

                        g. Dario NARDELLA, Sindaco del Comune di Firenze (gradonačelnik Firence) do 25. svibnja 2024.,

                        —

                        gđa Virginia RAGGI, Consigliere del Comune di Varese (članica lokalnog predstavničkog tijela Rima), do kraja tekućeg mandata, koji istječe 25. siječnja 2025.,

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 17. siječnja 2022.

                  Za Vijeće

                  Predsjednik

               J. DENORMANDIE

            (1)  SL L 139, 27.5.2019., str. 13.

            (2)  Odluka Vijeća (EU) 2019/2157 od 10. prosinca 2019. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 327, 17.12.2019., str. 78.).


title: Odluka Vijeća od 24. siječnja 2022. o imenovanju dvaju članova i triju zamjenika članova Upravnog odbora Agencije za suradnju energetskih regulatora 2022/C 38 I/01

text:
                  25.1.2022

                  HR

                  Službeni list Europske unije

                  CI 38/1

         ODLUKA VIJEĆA
         od 24. siječnja 2022.
         o imenovanju dvaju članova i triju zamjenika članova Upravnog odbora Agencije za suradnju energetskih regulatora
         (2022/C 38 I/01)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/942 Europskog parlamenta i Vijeća od 5. lipnja 2019. o osnivanju Agencije Europske unije za suradnju energetskih regulatora (1), a posebno njezin članak 18.,
         budući da:

                     (1)

                     Uredbom (EU) 2019/942 predviđeno je da Vijeće imenuje pet članova Upravnog odbora Agencije za suradnju energetskih regulatora i njihove zamjenike („Upravni odbor”).

                     (2)

                     Uredbom (EU) 2019/942 predviđeno je da član Upravnog odbora ne može biti član Odbora regulatora Agencije za suradnju energetskih regulatora te da članovi Upravnog odbora moraju djelovati neovisno i objektivno u interesu Unije u cjelini.

                     (3)

                     S obzirom na istek mandata dvaju članova i triju zamjenika članova Upravnog odbora koje je imenovalo Vijeće trebalo bi provesti nova imenovanja kako bi se zamijenilo te osobe,

               DONIJELO JE OVU ODLUKU:

            Članak 1.
            Sljedeće osobe imenuju se članovima Upravnog odbora na razdoblje od četiri godine od 28. siječnja 2022.:

                        —

                        g. Václav BARTUŠKA, Češka,

                        —

                        g. Jurijs SPIRIDONOVS, Latvija.

            Članak 2.
            Sljedeće osobe imenuju se zamjenicima članova Upravnog odbora na razdoblje od četiri godine od 28. siječnja 2022.:

                        —

                        gđa Kristina ČELIĆ, Hrvatska,

                        —

                        g. Péter KADERJÁK, Mađarska,

                        —

                        gđa Ksenia LUDWINIAK, Poljska.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 24. siječnja 2022.

                  Za Vijeće

                  Predsjednik

               J. BORRELL FONTELLES

            (1)  SL L 158, 14.6.2019., str. 22.


Odluka Komisije od 09/11/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10385 - GENSTAR CAPITAL / TA ASSOCIATES / 20-20 / COMPUSOFT) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 30/09/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10371 - SIBUR / TAIF) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 21/01/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10491 - ALLIANZ / INTELSAT) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 22/10/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10108 - S&P GLOBAL / IHS MARKIT) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 25/01/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10472 - DEUTSCHE POST DHL GROUP / JF HILLEBRAND GROUP) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 24/01/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10545 - PSA / TIL / PNIT) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 24/01/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10448 - MABANAFT / H&R / P2X) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 09/12/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10503 - SK CAPITAL / SEQENS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 24/01/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10581 - SPIE / STRUKTON SERVICES) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)